BENIH YANG BURUK
Sarapan dalam 5 minit lagi, sayang. - Okey, ayah.
Ayah nak curi satu.
Nak tambah telur? - Tidak, terima kasih.
Cikgu Ellis tunjukkan kepada kami Citizenship Award tahun ini.
Ia sebuah pingat. Sangat besar.
Ia seperti Sukan Olimpik. - Yakah?
Taklah begitu besar. Tapi agak besar jugalah.
Saya akan memenanginya. - Ayah takkan terkejut kalau kamu memperolehinya.
Ia diberikan kepada orang yang mencontohi teladan St. Alden.
Iman, kejujuran, doa, dan belas kasihan.
Ayah cuma tak nak kamu kecewa kalau kamu tak memenanginya.
Bila ayah akan berjanji temu lagi? - Kenapa?
Kamu marah ayah berjanji temu? - Tidak, kenapa pula saya nak marah?
Hei. - Hai, Mak Cik Angela.
Hei, beruang madu.
Saya dah jumpa perempuan untuk awak.
Kami baru saja bercakap pasal janji temu saya.
Bukan janji temu, tapi pengasuh untuk awak. Itu tugas saya, kan?
Maksud saya, pengasuh budak yang baru. Saya tahu awak tak perlukan pengasuh.
Saya pun tak perlukan pengasuh baru, ia bodoh.
Dia masih kecewa dengan Cik Levia.
Patutnya awak saja yang jaga saya, Mak Cik Angela.
Dengan senang hati, permaisuri ku, tapi rasanya pesakit mak cik akan membantah.
Jangan risau, Em. Ayah akan carikan orang yang kamu suka.
Dia juga kata dia akan memenangi satu lagi anugerah semester ini.
Dia sangat berazam. Awak sepatutnya teruja. Kan, Emma?
Emma?
Ada bangkai kucing di tempat pancuran.
Jangan bersedih.
Ia mungkin berlaku dengan sangat pantas.
Ayah fikir ia tak merasakan apa-apa.
Bertenang, semua.
Saya jamin ia lebih takut dengan kamu daripada kamu takut dengan ia.
Emma Grossman!
Terima kasih, Emma. - Sama-sama, Cikgu Ellis.
Macam mana awak lakukan itu? - Ada sarang di laman belakang rumah kami.
Ayah saya kata, tebuan hanya menyerang apabila ia rasa terancam.
Cuma fitrahnya, Milo.
Saya harap awak tidak alah terhadap habuk.
Ini mungkin bukan tempat terbaik di rumah untuk adakan pertemuan, tapi...
Ia tarikh akhir kerja saya. - Tak mengapa.
Awak buat semuanya di sini? - Tidak, hampir tiada apa-apa lagi.
Saya ada dua kilang sedang berjalan, tapi di sinilah semuanya bermula.
Hebat. - Jadi, beritahu saya tentang awak.
Resume awak menyatakan awak peluncur papan salji profesional.
Ya, sehinggalah ligamen otot saya meletup. - Saya negri mendengarnya.
Ada hikmahnya. Masih sukakannya, cuma saya cuba elakkan hal berbahaya.
Ya. Jadi, awak telah menjadi pengasuh budak selama lima tahun?
Itu betul. - Nampak seperti awak menyukainya.
Saya suka budak-budak, serius. Mereka tak rumit.
Kalau sedih, mereka menangis. Kalau gembira, mereka ketawa.
Ia menyegarkan. - Jadi, ada apa-apa lagi yang saya perlu tahu?
Rujukan-rujukan awak semua nampaknya menyayangi awak.
Saya membuat keju panggang yang teruk. Nak tahu ramuan rahsianya?
Pasti. - Acar dan mustard.
Boom! Siap!
Jadi, boleh awak mula bekerja minggu depan?
Cuti musim bunga Emma dah nak mula. - Ya, saya boleh mula bila-bila awak nak.
Encik Grossman? Ini pelan Steagle...
...dan awak ada panggilan dalam masa 5 minit lagi.
Terima kasih, ada apa-apa lagi? - Tidak.
Ada sebarang pertanyaan? - Anak awak orangnya macam mana?
Emma sangat fokus.
Dia budak perempuan normal, tapi dia boleh menjadi sangat fokus.
Saya tak tahu bagaimana lagi nak katakannya.
Dia bijak, semua A, tak pernah buat masalah.
Dia suka coklat panas. - Gadis kesukaan saya.
Kesukaan saya juga. - Isteri awak, saya perlu berjumpa dengannya juga?
Dia meninggal dunia selepas Emma dilahirkan.
Takziah. - Terima kasih.
Jadi, cuma tinggal kami berdua dan melewati kehidupan.
Saya rasa kita akan jumpa minggu depan.
Saya nantikannya.
Lawanya jam awak. - Kan? Saya mendapatnya pada hari lahir saya.
Saya pun dapat jam tangan pada hari lahir saya juga. Tapi saya tak pakai.
Berhati-hati! - Awak jadi.
Oh, hati-hatilah!
Katie, awak tak apa-apa? - Awak okey?
Saya minta maaf, saya tak berniat untuk menyakiti awak.
Sini, biar saya bantu awak.
Saya minta maaf sangat.
Siapa jadi? - Awak masih jadi, lari!
Ayah bawakan kegemaran kamu. - Terima kasih, ayah.
Kamu nak membaca bersama-sama? - Tak perlulah, ayah.
Saya tahu ayah sibuk.
Apa yang kamu nak beri kepada ayah untuk sebakul pelukan?
Sebakul ciuman.
(Hari Merit)
Kamu nampak seperti bintang filem.
Jangan buat saya lewat, ayah. - Ayah takkan.
Cantik baju, Milo. - Terima kasih.
Dia tak sabar-sabar tunggu hari ini. - Oh, samalah.
Dan sekarang, anugerah terakhir kami, Anugerah Pingat St. Alden's Citizenship.
Setiap tahun kami memberi penghormatan terhadap perwatakan seseorang.
Seseorang yang benar-benar menjiwai nilai di mana tertubuhnya sekolah ini.
Tahun ini, dengan bangganya saya ingin menganugerahkan...
...Pingat St. Alden's Citizenship kepada Milo Curtis.
Syabas.
Ini dia, Milo, syabas. - Terima kasih!
Maaflah, saya terlepas mesyuarat ibu bapa dan guru.
Saya ada kerja pemasangan besar di bandar.
Jangan risau, kita boleh jadualkannya semula.
Bagaimana dengan Emma? Dia tak menyusahkan awak, kan?
Dia baik-baik saja. Dia... Saya terpaksa kata...
Saya tak pernah bertemu sesiapa pun seperti dia selama 20 tahun mengajar.
Kenapa ia terdengar seperti perkara yang tidak baik? - Bukan.
Saya tak maksudkan begitu.
Emma sentiasa cemerlang dan dia merupakan antara pelajar terbaik kami.
Dia boleh menjadi pemimpin sebenar apabila dia mahu.
Tapi? - Emma hidup dalam dunianya sendiri.
Dan saya pasti, ia bukan dunia yang awak dan saya diami.
Dia ada banyak kualiti menakjubkan yang bagus dalam diri seorang kanak-kanak.
Keberanian dia sangat luar biasa.
Dia hampir tiada rasa takut secara fizikal.
Dia benar-benar tahu apa yang harus dilakukan apabila perlu.
Dia boleh menjadi seorang pelakon. - Tolonglah, jangan pelakon.
Puan Ellis. - Hai.
Saya minta diri. - Ya.
Ayah bangga dengan kamu, beruang madu. Ayah tahu kamu kecewa.
Pingat itu milik saya. Saya layak mendapatnya.
Si Milo tu bercakap di depan kelas pun gugup. - Emma.
Setiap orang ada keistimewaan masing-masing.
Milo itu budak yang baik. - Yakah?
Dia seorang pemidato umum yang teruk. Tak pandai mengeja.
Emma.
Ayah betul. Maaf.
Milo kawan saya. Saya sangat gembira dia mendapatnya.
Awak betul, tempat ini hebat!
Kita patut balik sekarang.
Emma, kenapa ni?
Apa yang awak nak?
Saya rasa awak tahu.
Itu bagus, saya akan emelkannya kepada awak.
Ayah, bolehkah kita pergi? - Pasti.
Ada sesiapa nampak Milo? - Saya tak melihat dia.
Emma, kamu ada nampak dia?
Tempat terakhir saya nampak dia adalah di tepi unggun api.
Tolong! Tolong!
Cepat!
Ya Tuhanku!
Milo? Milo?
Ayuh, sayang! Bernafas!
Sesiapa, lakukan sesuatu! Hubungi 911!
Milo!
Ayuhlah, Milo.
Milo?
Sesiapa, tolong kami!
Budak malang itu.
Dia terbaring di atas batu selama berjam-jam...
...sebelum mereka datang dan membawanya pergi.
Ia mengerikan.
Bagaimana dengan Emma? - Dia okey.
Saya rasa dia terkejut. Kami semua pun.
Dia di dalam biliknya, membaca. Saya pasti ia akan mengganggu emosinya.
Ya, saya pasti itu.
Emma. - Selamat pagi, ayah.
Selamat pagi, sayang.
Ayah nak bijirin? Tinggal cukup-cukup saja.
Tak apalah, terima kasih.
Bagaimana keadaan kamu? - Saya baik-baik saja.
Saya harap hari ini tak hujan. - Ayah maksudkan tentang semalam.
Mesti kamu agak sedih, kan?
Kalau kamu ingin bercakap mengenainya, ayah ada di sini.
Okey.
Kamu perlukan seseorang untuk meluah?
Saya rasa tiada apa-apa yang nak diluahkan.
Beri dia masa, anak-anak memproses secara berbeza.
Jangan buat dia rasa segan.
Mungkin awak betul. Dia sangat kuat.
Maksud saya, guru-gurunya pun bercakap mengenainya.
Saya cuma berharap dia boleh ambil sedikit masa dan rasa.
Lihat siapa datang.
Kerja yang bagus. Dia nampak sempurna.
Miller kata dia lakukan dengan baik ketika menjaga Sam.
Pencari pekerja profesional, itulah saya. Awak akan ajak kawan saya Lizzy keluar?
Oh Tuhan, awak ni tak habis-habis. Ya, saya akan hubungi dia.
Hai. Mari mulakannya.
Mesin basuh, pengering.
Wah, rumah ini menakjubkan. - Terima kasih.
Ia rumah rosak yang saya dan isteri beli tak lama sebelum Emma lahir.
Ini isteri awak? - Ya. Itu hadiah setahun perkahwinan kami.
Itupun dia. Emma, ​​ini Chloe. Chloe, ini Emma.
Hai, Emma.
Senang bertemu dengan awak. Saya suka rantai awak.
Awak nak tengok pingat saya? - Kami kena habiskan lawatan dulu.
Nombor kecemasan ada di sini.
Semua kunci ada di dalam laci kecil itu.
Alat pemadam api ada di bawah singki.
Ada beberapa lagi di bilik tidur tingkat atas...
Saya nak menonton filem.
Angin bertiup sampai tingkap terbuka.
Saya akan turun sebentar lagi.
Saya tak faham, ini bodoh.
Apa yang bodoh? - Shirley Temple.
Wanita itu duta Amerika Syarikat.
Saya tak dapat bayangkan kalau dia sangat bodoh.
Saya maksudkan filemnya.
Bila ayah saya pulang? - Tak lama lagi. Dia ada mesyuarat.
Jadi, awak sedih tentang budak yang lemas itu?
Saya rasa tak penting kalau saya sedih. Dia tetap mati juga.
Ayah kata, kita tak merasakan apa-apa apabila mati lemas.
Awak berdua memang jenis santai, ya?
Jadi, apa yang awak minati? Muzik? Kuda?
Saya minat semua benda.
Bagaimana dengan ayah awak? Ada teman wanita?
Tidak, kenapa?
Cuma bertanya, tiada apa-apa.
Dia pernah ada teman wanita seketika. Saya tak suka dia.
Jadi, dia tinggalkan wanita itu? - Ya.
Awak ni agak lain orangnya, bukan?
Dan awak seperti pencuri. - Maaf?
Dan bijak. Saya nampak awak ambil pil dari bilik tidur ayah saya.
Tapi tak cukup banyak untuk ayah saya perasan.
Jangan risau, saya tak akan beritahu.
Saya rasa saya akan berjaga melepasi waktu tidur saya malam ini.
Sekarang pergi ambilkan saya aiskrim.
Si betina kecil.
Dan sambil-sambil tu bawakan saya biskut sekali.
Semuanya okey.
Terima kasih.
Salam takziah. - Terima kasih.
Terima kasih kerana datang.
Hai, Emma.
Jangan tanya bagaimana keadaan saya. Saya tak nak tipu awak.
Ia upacara pengebumian yang indah.
Dia mempunyai hari terakhir yang baik. Hari terakhir yang sangat baik.
Maksud saya, dia tak pernah memenangi apa-apa...
...sebelum ini dan dia sangat bangga dengan pingat itu.
Saya cuma berharap saya tahu di mana pingat itu.
Pingat itu tiada pada awak? - Rasanya mungkin dah tenggelam di dasar.
Ada apa-apa yang saya boleh bantu?
Kalau awak ada apa-apa gambar pada hari itu, saya mahukannya.
Hanya gambar dia bermain, gembira.
Ia benar-benar membantu.
Ayah?
Ayah buat apa dalam bilik saya?
Cuma mengemas sikit. - Ia dah dikemas.
Ia sentiasa kemas.
Ada apa-apa lagi?
Tidak.
Cik Ellis. Gembira bertemu awak.
Percayalah, hal seperti ini tak pernah berlaku dalam sejarah 95 tahun kami...
...dan kami gunakan setiap sumber kami untuk pastikan ia takkan berlaku lagi.
Tapi ada isu undang-undang yang perlu kami tangani. - Pasti.
Kami menyeru semua ibu bapa untuk kumpul apa saja maklumat.
Okey, saya tak berapa faham. Jadi, ini berkaitan insurans, atau...?
Itulah perkara utamanya, ya.
Apa yang terjadi? Tiada sesiapa menyampaikan berita terbaru.
Bagaimana Milo jatuh dari tebing itu? - Itulah yang kita akan siasat.
Adakah polis terlibat? - Kami tak boleh dedahkan soal itu.
Jelas sekali, jika dan apabila pihak berkuasa terlibat...
...kami mungkin berkongsi maklumatnya dengan keluarga. - Keluarga tertentu.
Maaf, tapi ada sesuatu yang awak tak beritahu sayakah?
Tolong jangan salah faham. Kami hanya cuba mencari maklumat.
Tapi jika Emma ada dengar atau lihat sesuatu, kami perlu tahu.
Budak lelaki itu tak reti berenang dan takut air.
Kenapa dia berada di atas batu?
Kau budak jahat.
Sebarang maklumat akan membantu kerana kelihatannya...
...Emma adalah orang terakhir yang melihat budak itu.
Maaf?
Sekurang-kurangnya ada tiga orang nampak dia berhampiran kawasan batu.
Kami tak kata Emma membuat kesalahan. - Saya harap tidak.
Dengar, awak patut berhati-hati dengan apa yang awak cuba sindir.
Emma?
Emma?!
Emma!
Apa yang berlaku? Kamu okey?
Kami minta diri dulu. - Ya.
Bagi ayah lihat lengan kamu.
Baiklah, mari bersihkannya. Okey?
Mujur kamu tak buat diri kamu cedera lebih teruk, beruang madu.
Saya minta maaf, ayah. - Tak mengapa, kemalangan memang biasa berlaku.
Adakah kamu tahu kenapa Cikgu Ellis berada di sini?
Saya yakin ia mengenai Milo.
Ada apa-apa yang kamu nak beritahu ayah tentang hari itu?
Apa-apa saja?
Tidak. - Kamu pasti?
Kamu tak pernah pergi ke kawasan batu itu, kan?
Tidak. - Cikgu Ellis kata kamu ada pergi.
Dia berbohong.
Sayang, kenapa pula Cikgu Ellis nak berbohong?
Kerana dia benci saya.
Dia tak pernah sukakan saya. Saya tak tahu apa sebabnya.
Kenapa dia cakap begitu?
Ayah tak tahu apa yang berlaku. Ayah cuma risaukan kamu.
Saya minta maaf, ayah.
Saya tak berniat nak marah, cuma saya sedih tentang Milo.
Nak ayah bacakan cerita untuk kamu?
Saya tiada mood. - Okey.
Ayah?
Apa yang ayah akan berikan kepada saya untuk sebakul ciuman?
Sebakul pelukan.
Hai.
Maaf, saya cuma nak periksa keadaan awak dan Emma.
Dan kita dah kehabisan susu.
Saya minta maaf, saya tak berniat nak buat awak terkejut malam tadi.
Patutnya saya tunggu saja untuk buat senarai barang yang perlu dibeli.
Jadi, ada apa? - Awak keberatankah kalau saya merokok di sini?
Saya tak akan lakukannya di depan Emma, tapi di sini mungkin boleh?
Awak nampak semua barang di dinding itu? Semuanya mudah terbakar.
Jadi, tak boleh. Saya rasa ini bukan tempat terbaik untuk kawasan merokok.
Saya faham.
Jadi, apa yang saya boleh bantu? - Lengan Emma nampak dah baik.
Saya minta maaf, saya sepatutnya beri perhatian lebih pada dia.
Saya bersamanya satu minit dan apabila saya menoleh, dia dah tiada.
Ya, banyak hal yang terjadi. - Banyak hal terjadi.
Ya, memang betul.
Jadi, saya nak tanya awak. Bagaimana di antara awak dan Emma?
Semuanya okey? - Dia hebat. Budak yang cool.
Lega mendengarnya. - Dia sangat menghiburkan, bijak dan lucu.
Saya takkan pernah anggap Emma itu lucu orangnya.
Bukan ke arah yang pelik, dia lucu macam...
Entahlah, macam lain, lebih ke arah yang baik.
Kebanyakan gadis seusianya agak mengada.
Sarung betis ungu dan poster puteri di mana-mana, tapi...
Emma seperti seorang wanita, awak tahu?
Saya tahu.
Oh, saya ada lihat gambar-gambar lain isteri awak.
Dia sangat cantik.
Ya, memang. Terima kasih.
Tebuan-tebuan ni perlu disingkirkan.
Saya nak kembali kepada Emma. Dia mahu naik skuter. - Bagus.
Apa-apapun, saya suka pekerjaan saya di sini.
Saya cuma nak awak tahu.
Terima kasih, saya menghargainya. Saya pasti, Emma juga begitu.
Ya. Kami saling menyayangi.
Ayah awak rasa awak ada masalah besar, Curly Sue.
Apa maksud awak? - Dia tahu apa yang berlaku.
Dia tanya saya tentang awak. - Apa yang dia tanya?
Awak tak nak tahu? Jangan risau, saya beritahu dia betapa hebatnya awak.
Saya lindungi awak. Cuma jangan cari pasal dengan saya.
Kenapa Cikgu Ellis ke rumah Milo?
Mesti awak gementar. Teruknya.
Kenapa awak cakap macam tu? - Sebab mereka makin hampir dengan awak.
Mengumpul bukti. - Apa maksud awak?
Suatu hari nanti polis akan terlibat dan awak perlu berterus-terang...
...tentang apa yang awak buat pada Milo. - Saya tak buat apa-apa pada Milo.
Yalah tu. Tapi awak akan lihat.
Lebih baik awak jelaskan cerita awak atau awak akan habis.
Saya tentu risau kalau jadi awak.
Saya tak risaukan apa-apa. Cuma awak yang berperangai betina.
Saya tak tahu apa awak lakukan pada budak itu di atas batu.
Tapi saya tahu ia tak baik, dan awak menipu semua orang.
Dan awak mencuri dari bilik ayah saya.
Jadi, kita berdua ada rahsia untuk disimpan antara satu sama lain, kan?
Ayah saya kata tak baik menyimpan rahsia.
Jika awak nampak sesuatu, awak perlu beritahu.
Adakah awak mengancam saya, beruang madu?
Tahu tak apa mereka buat pada kanak-kanak yang masuk penjara?
Tak juga.
Kalau ia berkaitan hal seperti mencuri atau cederakan orang...
...awak dihantar ke hospital di mana kanak-kanak berteriak...
...menjerit, mengelar diri mereka, dan awak takkan dapat keluar.
Tapi kalau ia berkaitan hal yang sangat teruk...
...mungkin seperti, kalau ada seseorang mati...
...awak dihantar ke kerusi elektrik.
Awak dungu, tiada sesiapa yang akan letak kanak-kanak di kerusi elektrik.
Tentulah ada. Tahu tak apa yang berlaku di kerusi elektrik?
Ia memasak awak.
Kulit awak bergemersik dan mengecut sama seperti kita masak bakon pada waktu pagi.
Saya tak percaya. Seorang kanak-kanak takkan muat di kerusi besar itu.
Mereka ada yang khas untuk kanak-kanak. Ia juga dicat merah jambu...
...dan mereka letakkan pad kencing di bawahnya jika awak terkencing.
Oh Tuhan, awak menjijikkan. - Cubalah Google ia.
Emma?
Em?
Emma?
Emma, awak di luar sanakah?
Emma?
Helo?
Itupun dia.
Bagaimana hari kamu? Kamu lakukan sesuatu yang menyeronokkan?
Saya tak tahulah jika ia menyeronokkan sebenarnya...
...tapi hari saya baik.
Apa yang kamu buat? - Tiada apa-apa.
Ada apa di tangan kamu tu? - Tiada apa-apa.
Oh, Emma.
Dari mana datangnya ini?
Emma?
Macam mana pingat Milo boleh ada di dalam rumah ini?
Saya tak tahu.
Di mana ayah menemuinya? - Ia tersembunyi di bawah katil.
Saya menemuinya ketika mengemas.
Terima kasih, Chloe.
Saya perlu bercakap dengan Emma berdua. - Baiklah.
Emma?
Macam mana pingat Milo Curtis boleh ada di bawah katil kamu?
Saya tak tahu macam mana ia boleh ada di situ.
Manalah saya tahu bagaimana ia boleh ada di situ?
Kamu pernah tak, pada bila-bila masa pergi ke kawasan batu itu?
Ya, ayah, saya pergi ke sana sekali.
Jadi, Cikgu Ellis tak berbohong apabila dia kata kamu ada pergi ke sana.
Rasanya dia tak berbohong. Ya, ayah.
Kamu bersama Milo?
Selama seminit.
Dan apa yang berlaku?
Emma!
Ini sangat serius dan ayah tak boleh bantu kamu...
...kalau ayah tak tahu hal yang sebenar.
Milo dan saya sedang bermain permainan yang kami buat.
Ia seperti Tawan Bendera, tapi digantikan dengan pingat.
Dan saya menang, jadi Milo berikan saya pingatnya untuk dipakai.
Jadi, dia berikan kamu pingat di atas batu itu?
Tidak, saya mendapatnya kemudian.
Saya tak tahu ke mana Milo pergi selepas itu.
Emma, kamu tahu tak yang Puan Curtis mencari ini?
Dia mahu kebumikan Milo bersamanya.
Itu bodoh.
Milo takkan tahu sama ada dia dikebumikan bersamanya atau tidak.
Ayah? Kenapa ni?
Ayah nak pergi mana?
Ayah perlu ambil angin kejap.
Hei, Ange. Ini saya.
Saya perlukan nama pakar psikiatri kanak-kanak yang bagus untuk Emma.
Tak tergesa-gesa pun. Cuma saya rasa dia perlu jumpa orang pakar.
Okey, saya ada orang yang bagus.
Okey, bagus, terima kasih.
Saya akan hubungi awak semula.
Encik dan Puan Grossman...
Ada sesuatu yang tak kena dengan anak perempuan awak.
Saya minta maaf.
Rasanya saya baru ternampak sesuatu di dalam tempat pancuran.
Siapa yang lakukan ini?
Puas hati dengan diri awak, ya? - Apa maksud awak?
Awak tahu apa maksud saya. - Tidak, saya betul-betul tak tahu.
Oh, maksud awak, saya dah kantoikan awak dengan pingat Milo?
Awak sangat teruk. - Makan telur awak.
Saya kasihankan awak, saya tak nak lakukan ini.
Dan saya pun tak mahu.
Saya takkan kata apa-apa.
Tiada manfaat daripada hal ini untuk awak.
Saya terlupa dengan siapa saya berurusan. Awak akan baik-baik saja.
Si psiko kecil.
Emma? Kita kena pergi.
Gembira bertemu dengan kamu, Emma.
Setiap kali saya lihat rakan sekelas Milo, ia mengingatkan saya...
...tentang berapa ramai kawan yang dia ada. Dan betapa baiknya dia.
Bagaimana cuti sekolah kamu? - Baik, terima kasih.
Puan Curtis, kami ada sesuatu yang kami nak berikan kepada awak.
Dari mana awak dapat itu?
Rupa-rupanya Milo membiarkan Emma memakainya seketika dan...
...dan kemudian, apabila dia tak kembali, Emma menyimpannya.
Dia tahu itu salah dan ingin meminta maaf, kan, Emma?
Betul.
Saya benar-benar minta maaf. Saya tak patut menyimpannya.
Saya tak faham. Milo berikannya kepada kamu untuk dipakai, kenapa?
Ia adalah permainan. Saya nak pulangkannya, tapi dia...
Saya tak pernah jumpa dia lagi.
Saya tak tahu nak cakap apa.
Saya gembira awak pulangkannya kepada saya.
Sepanjang hari ini... Saya masih terkejut soal Cikgu Ellis.
Maaf?
Dia dah meninggal dunia. Keretanya terbalik di Glendale Avenue...
...dan dia baru saja datang ke sini bercakap tentang Milo.
Saya tak tahu.
Saya sangat sedih, ayah.
Cikgu Ellis adalah guru kegemaran saya.
Kita tahukah bagaimana ia terjadi?
Di TV, katanya ada sarang tebuan dalam keretanya.
Mungkin untuk projek sains, dan dia disengat.
Entahlah, ia tak masuk akal bagi saya.
Ayah, saya rasa kurang sihat, boleh kita pulang? - Ya.
Jadi, sekarang saya tak perlu bercakap tentang Milo lagi, kan?
Saya nak berlari, ayah.
Saya dan Chloe nak buat kek cawan hari ini.
(Tingkah laku luar biasa kanak-kanak)
(kurang rasa empati... narsisistik... menunjukkan pesona tidak ikhlas)
(gemar berbohong atau manipulatif, patologi berbahaya termasuk sifat psikopat)
Hei, kita perlu bertolak cepat untuk janji temu doktor kita.
Saya akan bersiap.
Ayah, saya terfikir, ayah betul.
Saya rasa ini akan berikan kebaikan.
Ayah harap begitulah.
Emma, ada majalah di atas meja yang mungkin kamu suka...
...sementara kamu menunggu. Saya nak berbual sekejap dengan ayah kamu.
Kalau tak keberatan. - Sudah tentu, Dr. Mac.
Jadi, bagaimana saya boleh membantu awak dan Emma?
Saya tak tahu...
Apa yang paling membimbangkan awak?
Emma sangat berbeza daripada orang lain, banyak dari segi yang baik...
Tapi juga...
Ada...
Sikap dingin, saya tak tahu macam mana nak katakannya...
Kekurangan emosi, maksud saya, dia mempunyai emosi tapi...
...dia ketawa dan menangis apa semua tu, tapi...
Ia boleh menjadi...
Entahlah.
Dia berbohong kepada saya dan saya tak percayakan dia lagi.
Ia perkara biasa bagi kanak-kanak seusianya untuk berbohong.
Kebanyakan kanak-kanak bergelut dengan emosi mereka.
Mereka selalunya tak tahu bagaimana atau...
...apa yang mereka patut rasa pada suatu-suatu masa.
Ia boleh menjadi sangat membebankan bagi orang tuanya.
En. Grossman, semua orang anggap isu mereka lebih besar daripada hakikatnya.
Lebih unik.
Jelas terdapat kes yang jarang berlaku, dan saya pernah mengalaminya.
Mengenai penyakit psikologi nyata.
Bagaimanapun, saya dah tak sabar untuk bercakap dengan Emma.
Jadi, saya bukan jenis doktor yang membedah orang...
...atau hal seperti itu, saya dipanggil sebagai...
Awak pakar sakit jiwa.
Kamu tahu istilah itu. - Saya menonton Intervention.
Oh, ya.
Saya seorang pakar psikiatri, yang mana ia istilah khas untuk seseorang...
...yang kamu temui dan boleh bantu kamu selesaikan masalah.
Saya tak perlukan apa-apa untuk diselesaikan.
Betulkah? Kenapa begitu?
Kebanyakan orang mempunyai sesuatu, bahawa mereka ingin menjadi berbeza.
Saya tidak.
Oh, begitu.
Saya faham yang kawan kamu Milo meninggal dunia baru-baru ini.
Itu betul.
Itu buat kamu merasa apa?
Saya yakin, ia menyedihkan.
Saya menangis selama dua hari.
Saya faham.
Adakah itu kali pertama orang yang kamu kenali meninggal dunia?
Tidak.
Oh, saya faham.
Dr. Mac?
Kenapa orang menjadi sangat kecewa apabila orang mati?
Ia akan berlaku kepada semua orang lambat laun.
Itu soalan yang bagus, Emma.
Kita semua tahu ia tidak dapat dielakkan dan kita tetap berduka.
Untuk merasakan atau mempunyai empati terhadap orang lain...
Itulah ertinya menjadi manusia.
Emma, ​​saya nak beritahu kamu satu rahsia.
Saya lakukan perkara yang sama seperti kamu ketika saya seusia kamu.
Awak berdua nampak akrab. - Kami seronok berbual, kan, Emma?
Ya.
Ayah, boleh saya pergi ke luar? - Pasti.
Encik Grossman, saya dah jumpa ribuan kanak-kanak dalam bidang saya...
...dan Emma kelihatannya 100 peratus sangat normal.
Malah, saya memberitahunya yang dia mengingatkan saya pada diri saya.
Bagaimana janji temu itu? - Baik.
Emma berada di dalam biliknya.
Rasanya lebih baik saya memakai baju dan pergi ke atas sana.
Saya harap awak tak keberatan saya memanfaatkan matahari.
Tidak, awak memang perlu manfaatkannya.
Perlu manfaatkannya. Ya.
Awak tiada kawankah? - Kenapa awak sibuk?
Jelas sekali semua orang anggap awak mental. - Apa-apalah, Chloe.
Sekarang semua orang tahu awak curi pingat budak yang mati itu.
Cuma tunggu masa saja.
Tunggu masa apa? - Sehingga mereka tahu apa awak buat padanya.
Saya tak tahu apa yang awak cakapkan.
Mungkin awak akan berakhir di kerusi merah jambu kecil.
Saya akan minta ayah saya singkirkan awak.
Cubalah. Dia tak akan melakukannya.
Ayah awak dan saya saling memahami.
Awak boleh beri saya tenungan psiko tapi hakikatnya...
...ayah awak sungguh menggoda.
Dia bujang, dan dia benar-benar cuba mengurat saya.
Awak tak keberatan kalau kami berhubungan, kan?
Lelaki malang itu perlukan kenikmatan. Maksud saya, tengoklah dia.
Jauhi ayah saya.
Atau apa?
Bukankah saya ada ciri-ciri ibu tiri yang baik?
Awak tak buat saya takutlah, gadis kecil.
Saya tak peduli kalau awak berdiri di sana dan melihat budak itu lemas...
...atau awak menolak dia sekalipun.
Di tempat asal saya, puteri kecil manja seperti awak...
...bukan apa-apa, percayalah.
Tak baik mengancam orang.
Awak dan saya, kita bukannya baik, kan?
Emma, ​​terkejut ayah. - Ayah sukakan Chloe kah?
Tunggu, apa? - Dia kata ayah suka dia.
Bahawa kalian saling memahami.
Dia kata dia boleh jadi ibu tiri saya suatu hari nanti.
Tunggu sekejap. Pertama sekali, itu tak akan berlaku...
...dan kenapa dia cakap macam tu? - Ayah tahu.
Emma.
Saya tak mahu ibu tiri. Tidak sesekali.
Semuanya akan okey.
Ayah ada perjumpaan tapi ayah akan pulang awal, okey?
Lepas tu, kita akan berbual. - Okey, saya tunggu.
Berseronoklah dengan janji temu ayah!
Jadi, awak tak pernah berkahwin lagi? - Tidak.
Jadi, awak suka berjanji temu dengan ramai wanita, huh?
Ya, saya suka. Ia sangat memuaskan.
Awak tahulah, terutamanya membesarkan seorang gadis muda.
Aduhai.
Ketika saya mula-mula membuka kedai, cuma bertahan empat bulan...
...saya benar-benar bimbang, tapi kemudian perniagaan membaik...
...dan ia benar-benar berjalan lancar, sudah 6 tahun sekarang.
Emma?
Tak guna, Emma.
Emma?
Emma!
Emma, bagi saya keluar dari sini. Ini tak kelakar.
Emma!
Emma?
Emma!
Bagi saya lalu, ini rumah saya!
Emma!
Encik, awak pemilik rumahkah? - Ya.
Anak perempuan saya, umurnya 9 tahun, namanya Emma bersama pengasuhnya di sini.
Encik, anak awak tak apa-apa. Dia di rumah salah seorang anggota saya.
Malangnya telah terjadi sebuah kemalangan dahsyat...
...dan pengasuhnya, Chloe, berada di bengkel kerja ketika kebakaran berlaku.
Saya rasa dia terkejut.
Dia tak banyak beritahu kami, tapi wanita muda itu...
...mungkin menyelinap masuk ke bengkel kerja untuk merokok.
Baiklah, saya akan beri awak berdua masa bersendirian.
Beruang madu.
Tak mengapa, ayah. Tiada apa yang berlaku pada saya.
Emma, ayah tahu kamu berjaga.
Ayah rasa kita dalam masalah.
Ayah rasa kita berdua dalam masalah yang sangat besar.
Kita perlu berbincang dan ayah nak kamu beritahu ayah hal sebenar.
Ayah ni bapa kamu. Ayah sayangkan kamu.
Ayah akan buat apa saja yang termampu untuk membantu kamu.
Kamu menyakiti Milo, kan?
Betul tak?
Dia nak beritahu orang yang saya ambil pingat dia.
Saya tak berniat nak menyakiti dia.
Apabila saya menolak dia, dia terjatuh.
Dia terus berteriak yang dia tak reti berenang...
...tapi saya tak percaya, sebab dia biasanya selalu berlebih-lebihan.
Tak lama kemudian, dia berhenti menjerit dan saya tak nampak dia lagi.
Saya minta maaf, ayah. Saya tak nak dapat masalah.
Saya takkan lakukannya lagi.
Puan Levia, pengasuh pertama kamu, apa yang berlaku pada dia?
Dia tak sepatutnya memegang lengan saya...
...jadi, saya menendang dia, dan dia jatuh tangga.
Saya tak buat salah pun, dia orang dewasa.
Dia sepatutnya melindungi dirinya dengan lebih baik.
Cikgu Ellis dan tebuan itu?
Dan malam ini, apa yang kamu buat pada Chloe?
Emma!
Syerif akan siasat hal ini sedalamnya. jadi jangan beri ayah cerita karut.
Ayah cakap "karut."
Emma, tahu tak apa yang boleh berlaku pada kamu?!
Tahu tak?
Apa yang boleh berlaku pada kita?
Ya, ayah. Mereka akan ambil saya dan letakkan saya...
...di kerusi kecil, kerusi elektrik merah jambu kecil.
Saya tak mahu pergi ke sana, saya tak nak terkencing.
Emma, ​​apa yang kamu cakap ni?
Chloe kata dia tahu tentang Milo dan suatu hari nanti semua orang akan tahu.
Katanya mereka akan bawa saya ke kerusi elektrik untuk kanak-kanak.
Dia kata, dia akan jadi ibu tiri saya. - Emma, bertenang.
Saya tak mahu ibu tiri! Tidak sesekali!
Dia curi pil dari bilik ayah.
Saya melihatnya. Dia perbodohkan ayah.
Ayah tak akan buat apa-apa pun mengenainya.
Takkan buat apa-apa pun!
Jadi, kamulah yang lakukannya, betul?
Seseorang perlu lakukannya.
Ini Dr. Mac. Saya berada di luar pejabat untuk dua minggu akan datang.
Jika ini kecemasan, sila hubungi 911...
...atau awak boleh menghubungi rakan saya, Dr. Metz, di 914-555-0113.
Ini saya David.
Hai, En. Grossman, saya Syerif Peterson. Maaf menelefon awak di awal pagi.
Saya cuma mahu tanya jika keadaan awak dan Emma okey.
Ya, kami okey. Terima kasih. - Baguslah.
Selain itu, saya tertanya-tanya, bilakah masa sesuai untuk kita berbual?
Saya tak nak mengganggu, tapi saya ada beberapa soalan...
...yang saya mahu tanyakan kepada awak dan Emma, kalau boleh.
Ya, Emma sangat tak sihat.
Masih bersedih dengan kemalangan itu, seperti yang awak boleh bayangkan.
Saya ada hari penting di tempat kerja...
...mungkin kita boleh tangguhkan untuk beberapa hari?
Bagaimana dengan hari Isnin, awak dan Emma?
Saya akan datang ke rumah awak?
Pasti, itu bagus, kita berjumpa nanti.
Emma. Kemaskan barang kamu.
Kita kena pergi.
Kita nak pergi ke mana? - Rumah tasik.
Kenapa? Kan ayah benci tempat itu.
Sebab ayah tak benci tempat itu. - Itulah yang ayah cakap dulu.
Berapa lama kita akan berada di sana? - Ayah tak tahu.
Apa yang kita akan buat di sana?
Ayah cuma perlukan tempat untuk berfikir.
Dah sampai dah.
Hei, tengoklah awak. Tak berubah sedikit pun.
Udara sejuk, kerja keras, dan tiada TV kabel, awak pun boleh hidup selamanya.
Hei, adakah itu orang yang saya fikir siapa?
Takkanlah, dulu Emma cuma bayi, sekarang dah besar panjang.
Gembira bertemu dengan awak. - Gembira bertemu kamu juga.
Kamu mirip ibu kamu.
Baiklah, saya gembira awak akhirnya dapat datang ke sini.
Kakak awak guna tempat ini untuk dirinya sendiri.
Angela mahu tinggal di sini sepenuh masa kalau boleh.
Kalau awak perlukan apa-apa, beritahu saya dan saya akan datang.
Dan saya gembira dapat jumpa kamu selepas bertahun-tahun, Emma.
Awak juga.
Terima kasih, Brian, saya akan hubungi kalau perlukan awak. - Baiklah.
Awak patutnya telefonlah saya, David. - Apa gunanya buat begitu?
Saya tak berfikir dengan jernih. Sekarang pun masih sama.
Chloe, gadis malang itu, bagaimana hal seperti itu boleh berlaku?
Apa kata polis atau bomba? - Mereka sedang menyiasat.
Bagaimana keadaan Emma?
Perlukah saya datang ke rumah tasik? Saya boleh ambil cuti.
Tidak. Tak mengapa, kami cuma perlu luangkan sedikit masa.
Saya tutup dulu.
Hei, hubungi saya. Saya risaukan awak, David.
Helo?
Kami telah menemukan punca kebakaran, ia sengaja dilakukan.
Awak tahu siapa yang melakukannya? - Belum lagi.
Tapi dengan apa yang kami hantarkan ke makmal, kami akan tahu tak lama lagi.
Okey, baiklah.
Terus maklumkan saya. - Pasti.
Ayah tak nak jawab telefon?
Pembunuhan bermula dengan haiwan peliharaan keluarga...
...tapi apabila Timotius membesar, jenayahnya juga sama membesar.
Dr. Marshalovitz, pakar sosiopat kanak-kanak menjelaskan...
Keganasan tersemat dalam diri mereka, tertanam seperti benih yang buruk.
Lama-kelamaan ia tumbuh dan apabila bermula, ia tak akan berhenti.
(Kita perlu bertemu. Penting. - Syerif Petersson)
Emma.
Ayah tak suka kamu menyelinap macam tu.
Dah berapa lama kamu berdiri di situ?
Kamu mengintip-ngintip ayah?
Saya rasa ayah yang mengintip-ngintip saya.
Saya dah cakap, saya tak buat apa-apa kesalahan.
Saya takkan sesekali menyakiti sesiapa tanpa sebab.
Saya takkan sesekali lakukan itu.
Ayah fikir saya akan lakukannya? Ayah fikir begitukah?
Ayah dah tak tahu lagi.
Itu membuatkan saya sedih.
Kenapa?
Kenapa kamu sanggup buat begitu pada ayah?
Ayah satu-satunya orang yang kamu ada. - Tidak.
Kalau sesuatu terjadi pada ayah, saya akan tinggal dengan Mak Cik Angela.
Sekurang-kurangnya dia fikir saya baik.
Ya Tuhanku.
Ayah bawakan kegemaran kamu.
Bolehkah kalau saya nak krim putar di dalamnya? - Pasti.
(Pesanan Teks Baharu)
(Risaukan awak berdua. Hubungi saya!)
Ayah nak baca bersama-sama?
Tak usahlah.
Ayah rasa kamu patut tidur saja.
Ayah akan duduk bersama saya sampai saya tertidur?
Pasti, beruang madu.
Dulu Doktor memberitahu ibu kamu...
...kalau dia tak makan ubatnya, dia mungkin akan mati.
Dia kata, "hanya kalau awak boleh berjanji ia takkan menyakiti bayi saya."
Dia sentiasa lakukan apa saja yang dia mahu, tak kira apa pun risikonya.
Kamu mengingatkan ayah tentang dia.
Ayah tahukah ke mana kita akan pergi?
Ya.
Di suatu tempat yang selamat.
Saya sayangkan ayah.
Ayah pun sayangkan kamu, beruang madu.
Angela, dia cuba bunuh saya, dia nyalakan semua gas di dalam rumah.
David, apa yang awak katakan ini tak masuk akal.
Awak bercakap tentang Emma. - Awak tak faham!
Dia berumur 9 tahun. Kanak-kanak 9 tahun tak bunuh orang.
Lihatlah cara awak bercakap. Awak perlukan bantuan.
Biar saya jemput awak. - Dia yang perlukan bantuan!
Tapi saya takkan biarkan mereka membawanya pergi.
Dia tak akan menjalani sisa hidupnya di institusi...
...atau penjara.
Saya bapanya. Saya perlu melindunginya.
Dan saya telah melindunginya.
Saya minta maaf, Angela.
Saya benar-benar minta maaf, tapi tiada cara lain lagi.
Saya dah fikirkan semua pilihan lain, kerana...
...dia akan melakukannya lagi.
David, tunggu. Apa yang awak dah buat?
Ia dah terjadi.
Selamat malam, ayah.
Kamu masih hidup? - Ya, ayah.
Saya tak minum air coklat panas yang ayah buat untuk saya.
Ayah yang minum, selepas saya menukarnya.
911, apakah kecemasan anda?
Tolong saya! Ayah saya cuba bunuh saya!
Maafkan saya, boleh awak katakannya sekali lagi?
Emma! - Apakah kecemasan anda?
Saya Emma Grossman, saya berada di rumah tasik kami...
Emma!
Emma?
Emma, ​​ayah tahu kamu ada di dalam.
Emma! Buka pintu!
Emma! Buka...
Emma, ​​keluar saja. Ayah tak akan menyakiti kamu.
Kita cuma akan tidur bersama-sama...
...dan kita akan pergi jumpa ibu kamu.
Emma!
Berhenti, David! Apa yang berlaku?
Tolong! Dia cuba bunuh saya!
Jangan dengar cakap dia. Dia tak betul, ada yang tak kena dengannya.
Letakkan pistol. - Saya terpaksa lakukan ini.
Tolonglah.
Saya perlu lindungi dia daripada dirinya. Mereka akan ambil dia.
Saya tak akan biarkan awak menyakiti budak itu.
Itulah masalahnya. Tiada apa-apa yang menyakitkan dia.
Maafkan saya.
Dia mahu menembak gadis kecil itu, tanpa ragu.
Saya cuma berharap saya tiba lebih awal.
Mak cik minta maaf, Emma.
Adakah ayah sakit? - Ya, mak cik rasa begitu.
Mak cik rasa ayah kamu sakit.
Semuanya akan okey.
Mak Cik Angela, apabila kita pulang nanti boleh saya makan aiskrim?
Kamu boleh makan apa saja yang kamu mahu.
Sarikata oleh: Devilstar (Malaysia Subbers Crew)